b'\n_START_ARTICLE_\nV\xc3\xa6rkmestergade\n_START_PARAGRAPH_\nV\xc3\xa6rkmestergade er en bygade i Aarhus der g\xc3\xa5r fra Ringgadebroen og Ringgaden i vest til gaden Spanien i \xc3\xb8st. Den l\xc3\xb8ber parallelt med jernebaneterr\xc3\xa6net i Banegraven. Undervejs passerer den bl.a. Aarhus City Tower, Bruuns Galleri, Aarhus Hovedbaneg\xc3\xa5rd og Frederiks Bro._NEWLINE_Gaden blev anlagt i 1999 i forbindelse med oml\xc3\xa6gningen af omr\xc3\xa5det ved DSBs Centralv\xc3\xa6rksteder, bygningen af Bruuns Galleri og kommunens administrationsbygning J\xc3\xa6gerg\xc3\xa5rden. Navnet er inspireret af en stillingsbetegnelse ved DSB.'